b'\n_START_ARTICLE_\nThe Sims\n_START_PARAGRAPH_\nThe Sims ang larong pang-kompyuter na ginawa ng Maxis at nilabas ng Electronic Arts. Nasa kategoryang larong-stratehiya at simulasyon ng buhay ang larong ito. Nilikha ito ng dibuhante ng laro na si Will Wright, na kilala sa paggawa ng SimCity. Isang simulasyon ito ng mga pang-araw-araw na gawain ng isa o higit pa na mga birtwal na tao (tinatawag na Sims) sa isang suburbanong sambahayan na malapit sa SimCity._NEWLINE_Nakabenta ang The Sims ng higit sa 100 milyong kopya sa buong daigdig at dahil doon naging pinakamatagumpay na larong bidyo ito sa lahat ng panahon.\n_START_SECTION_\nParaan ng paglalaro\n_START_PARAGRAPH_\nAng The Sims ay isang larong walang nakatalagang katapusan. Pinupwesto ng manlalarong ng nilalang ng taong birtwal na tinatawag "Sims" sa mga bahay at tinutulungan na mapaigi ang kanilang desires o mithiin. Maaring kumuha ang manlalaro ng alin mang Sims na gawa ng laro at maaari rin na gumawa sila ng sarili nila. Maaari din pumili ng bahay na gawa ng laro o magtayo ng sarili nila.'